Nafarroako Parlamentuko Mahaiak, 2021eko urriaren 25ean egindako bilkuran, Eledunen Ba­­­­­tzarrari en­­­­­tzun ondoren, erabaki hau hartu zuen, besteak beste:

**1.** Izapide­­­­­tzeko onar­­­­­tzea Cristina Ibarrola Guillén andreak COVID-19aren berrinfekzio kasuei buruz aurkezturiko galdera.

**2.** Nafarroako Parlamentuko Aldizkari Ofizialean argitara dadin agin­­­­­tzea.

**3.** Nafarroako Gobernuari igor­­­­­tzea, Legebil­­­­­tzarreko Erregelamenduko 194. artikuluak agindutakoari jarraikiz, ida­­­­­tzizko eran­­­­­tzuna bidal dezan.

Iruñean, 2021eko urriaren 25ean

Lehendakaria: Unai Hualde Iglesias

GALDERAREN TESTUA

Navarra Suma (NA+) talde parlamentarioari atxikita dagoen Cristina Ibarrola Guillén andreak, Legebiltzarraren Erregelamenduaren 14. artikuluan ezarritakoaren babesean, galdera hau aurkezten du, idatziz erantzun dakion:

Osasun Departamentuaren erregistro eta datu-iturrien arabera, posible al da jakitea Nafarroan zenbat pertsona berrinfektatu diren COVID-19agatik?

Hala bada, zenbat pertsona berrinfektatu dira?

Osasun Departamentuaren erregistro eta datu-iturrien arabera, posible al da jakitea COVID-19agatik berrinfektaturiko pertsona horietatik zenbat zeuden txertatuta eta zer txerto mota jaso zuten?

Hala bada, zenbatek zeukaten txertaketaren pauta osoa? Eta txerto mota bakoitzeko, zenbatek?

Iruñean, 2021eko urriaren 18an

Foru parlamentaria: Cristina Ibarrola Guillén